**PROGRAMUL ERASMUS+**

**Mobilități de studiu (SMS) de lungă durată în ţări terţe care nu sunt asociate la Programul Erasmus+**

Apel deschis la candidaturi pentru studenți și doctoranzi

pentru anul academic 2023 – 2024

**Mobilitate de studiu (SMS) de lungă durată** - perioadă de studiu efectuată de studenți la o instituție de învățământ superior într-o țară terță[[1]](#footnote-1) care nu este asociată la Programul Erasmus+, ca parte integrantă a programului de studiu al studenților, în oricare ciclu de studiu, în vederea obținerii de credite, în baza unui acord bilateral în cadrul Programului Erasmus+.

Pentru mobilităţile de studiu organizate în cadrul Programului Erasmus+ sunt eligibile:

1. universități partenere – instituţii de învăţământ superior din ţări terțe care nu sunt asociate Programului Erasmus+, din regiunile[[2]](#footnote-2) 1 - 12, cu care UAIC a semnat un acord bilateral interinstituţional Erasmus, *mobilităţile fiind finanţate prin proiectele anuale KA171-HED*;
2. universităţi din ţări terțe care nu sunt asociate Programului Erasmus+, din regiunile 1 - 14, cu care trebuie semnat un acord bilateral interinstituţional Erasmus înaintea începerii mobilităţii, *mobilităţile fiind finanţate prin dimensiunea internaţională a proiectelor anuale KA131-HED*.

La selecția pentru mobilitățile de studiu de lungă duratăpot participa studenții UAIC al căror domeniu de studiu este inclus în acordurile bilaterale încheiate de UAIC cu universități partenere.

Lista cu universitățile partenere este disponibilă pe website-ul UAIC: <https://www.uaic.ro/international/programul-erasmus-tari-partenere/acorduri-inter-institutionale-erasmus-cu-tarile-terte/>

**Numărul de locuri disponibile** pentru mobilităţile de studiu de lungă durată *finanţate prin proiectul KA171-HED* 2022:

|  |  |
| --- | --- |
| **Țara** | **Nr. locuri disponibile** |
| N/A | **N/A** |

Numărul de locuri alocat poate fi redistribuit/suplimentat în funcţie de numărul de candidaturi depuse şi de fondurile disponibile.

Numărul de mobilități care pot fi *finanţate prin dimensiunea internaţională a proiectelor KA131-HED* depinde de fondurile disponibile în cadrul proiectelor respective.

**Durata mobilității de studiu de lungă durată** poate fi cuprinsă între **2 luni** (sau un semestru sau un trimestru academic - inclusiv prima sesiune de examene - de la universitatea gazdă) și **12 luni**[[3]](#footnote-3) de activitate în format fizic.

**Criterii de eligibilitate:**

1. **Generale:**

Se pot înscrie la selecție:

* Studenții înmatriculați la zi/ învățământ la distanță/ învățământ cu frecvență redusă la Universitatea "Alexandru Ioan Cuza" din Iași, cetățeni români, cetățeni ai altor ţări participante la Programul Erasmus+ sau cetățeni ai altor ţări decât cele participante la Programul Erasmus+;
* Studenții din anul I, anul II, respectiv anul III licență (la facultăți unde studiile de licență au o durată de 4 ani) și anul I master;
* Doctoranzii din anul I, II, III, inclusiv cei aflați în perioada de prelungire pentru mobilități desfășurate până la data susținerii publice a tezei de doctorat;
* Studenții și doctoranzii în ani terminali – numai la selecții pentru mobilități de studiu care se desfășoară în același an academic în care are loc selecția;
* Foști beneficiari ai unei mobilități de studiu sau de practică în generațiile anterioare de programe Socrates, LLP-Erasmus și/sau Erasmus+, numai dacă îndeplinesc criteriile sus-menționate și cu condiția ca durata totală a mobilităților (Socrates/LLP-Erasmus și Erasmus+) să nu depășească 12 luni/ciclu de studii.

Un student poate beneficia de stagii de studiu şi de practică la fiecare nivel de studiu (licenţă, master, doctorat), însumând **maxim 12 luni de stagiu (studiu + practică) per nivel.**

**Nu pot participa la selecţie**:

* beneficiarii de granturi din alte programe europene care finanțează mobilitatea pentru care candidează (pentru evitarea dublei finanțări europene pentru aceeași mobilitate);
* studenții înmatriculați la alte instituții de învățământ superior sau de cercetare (de stat sau private) și neînmatriculați la UAIC, chiar dacă își desfășoară activitatea didactică sau de cercetare sub îndrumarea cadrelor didactice de la UAIC.

Studenții care doresc să candideze la selecție și au beneficiat anterior de o mobilitate de studiu pentru care notele la examene nu au fost trimise până la data selecției, vor prezenta rezultatele academice de dinaintea plecării în mobilitatea Erasmus.

1. **Academice:**

Pentru a fi eligibili pentru o mobilitate de studiu de lungă durată, studenții trebuie:

* să aibă punctajul ECTS la momentul selecției de minimum 70% din punctajul maxim, cu excepția studenților din anul I, sem. I, pentru care se va lua în considerare media de admitere (minimum 8) la ciclul de studii la care sunt înmatriculați;
* să obțină minimum nota 7 la interviul susținut în cadrul selecției desfășurate la facultate;
* să ateste cunoașterea limbii de studiu din universitatea pentru care candidează prin prezentarea a cel puțin unuia dintre următoarele documente:

1. atestat de limbă[[4]](#footnote-4);
2. foaia matricolă din liceu (pentru candidații care au studiat o limbă străină în timpul anilor de liceu);
3. certificat competențe lingvistice obținut la examenul de Bacalaureat;
4. foaia matricolă aferentă studiilor universitare, în cazul studenților care au limba de studiu de la universitatea parteneră ca specializare în cadrul studiilor universitare;
5. foaia matricolă aferentă studiilor universitare, în cazul studenților care sunt înmatriculaţi la programe de studii cu predare în limba de studiu de la universitatea gazdă;
6. foaia matricolă aferentă studiilor universitare, conform opțiunii candidatului și în funcție de limbile străine studiate, în cazuri excepționale și numai cu acordul comisiei de selecție.

Media aritmetică a notelor din liceu, media aferentă studiilor universitare ori punctajul minim acceptat (pentru nivel minim B1) trebuie să fie egal cu 80% din nota sau punctajul maxim (ex: min. nota 8/10, 16/20 sau bine, în cazul calificativelor).

Excepție fac certificatele recunoscute internațional (tip DELF, DALF, Cambridge, TOEFL, IELTS, DELE, Goethe), obținute pentru un nivel minim B1, pentru care se acceptă orice punctaj.

**Modalitatea de calcul a punctajului ECTS:**

Pentru calcularea punctajului ECTS se iau în considerare rezultatele obținute de candidați în semestrele încheiate din ciclul de studii la care sunt înmatriculați la momentul selecției, iar calculul se face astfel: suma punctajelor ECTS pentru semestrele încheiate până în momentul selecției (A) raportate la punctajul ECTS maxim pentru perioada respectivă (B): Ax100/ B.

**Documente necesare la dosarul de candidatură:**

* + 1. Curriculum Vitae (va rămâne la dosarul de selecție al studentului);
    2. Scrisoare de motivație în care să se precizeze: opțiunile de mobilitate ale candidatului, lista de cursuri, obiectivele concrete urmărite de candidat și rezultatele așteptate, motivele pentru participarea la selecția pentru o mobilitate de studiu într-o anumită universitate (va rămâne la dosarul de selecție al studentului);
    3. Documentul care atestă limba de lucru de la instituția gazdă, conform criteriilor de eligibilitate academice, anterior menţionate (va rămâne în copie la dosarul de selecție al studentului);
    4. Extrasul din foaia matricolă pentru ciclul de studii la care este înmatriculat candidatul la momentul selecției. Documentul nu va fi solicitat de către candidați, ci va fi eliberat de secretariatul facultății (numai cu semnătura facultății) și anexat la dosar de către coordonatorul Erasmus.

**Documente suplimentare, pentru studenții care nu au cetățenia unui stat membru UE:**

* + 1. o copie a permisului de ședere - excepție de la această cerință fac studenții de cetățenie moldoveană înmatriculați la UAIC – Extensiunile Bălți și Chișinău.

Toate documentele vor fi redactate în limba română, iar documentele de la punctele (a) și (b) vor fi prezentate și în limba de studiu a universității/ universităților pentru care optează candidatul.

***Dosarele incomplete vor fi declarate respinse.***

**Modalitatea de calcul a punctajului total:**

a) rezultatele academice\* - maxim **50** puncte;

b) competențele lingvistice - maxim **30** puncte;

c) interviul - maxim **20** puncte.

\*Pentru evaluarea rezultatelor academice se va lua în calcul locul (ranking) pe specializare, astfel:

* în primii 5% din numărul de studenți înmatriculați la specializarea respectivă - 50 puncte
* 5-10% - 45 puncte
* 10-20% - 40 puncte
* 20-30% - 35 puncte
* 30-50% - 25 puncte
* 50-75% - 10 puncte

Punctajul ECTS la momentul selecției trebuie să fie de minimum 70% din punctajul maxim. Pentru studenții din anul I, sem. I, se va lua în considerare media de admitere (minimum 8) la ciclul de studii la care sunt înmatriculați.

***Comisia de selecție***

În cadrul proiectelor de mobilitate Erasmus+ cu țări terțe care nu sunt asociate la Program (KA171), funcționează, la nivelul facultăților, **aceiași coordonatori Erasmus** și **aceleași comisii de selecție**, cât și **de recunoaștere și echivalare**, ca în cadrul proiectelor de mobilitate Erasmus+ cu țări participante (KA131).

**Selecția candidaților:**

* Se organizează întâlniri informative (pre şi post selecţie) cu studenții interesați să participe la selecție, atât la nivel instituţional, cât şi la nivelul facultăţii.
* Dosarele de candidatură se depun la coordonatorul Erasmus al facultății/secretariatul facultății.
* Afișarea rezultatelor privind eligibilitatea candidaţilor se face în cel mai scurt timp după susținerea interviului.
* Procesul-verbal de eligibilitate este transmis la Biroul Erasmus+ de către coordonatorul Erasmus.
* Are loc întrunirea comisiei de titularizare în vederea selecţiei şi titularizării candidaţilor şi aprobarea proceselor-verbale de titularizare în şedinţa BECA.
* Rezultatele selecției vor fi comunicate de către Serviciul Relații Internaționale – Biroul Erasmus+.
* Se organizează la nivel instituţional o întâlnire informativă cu studenții selectați.

**Bursa Erasmus:**

**Cuantumul lunar al bursei** pentru mobilitățile de studiu de lungă durată către ţări terţe care nu sunt asociate Programului a fost stabilit la nivel național de către Agenția Națională pentru Programe Comunitare în Domeniul Educației și Formării Profesionale (ANPCDEFP), în conformitate cu Ghidul Erasmus+, respectiv:

* **700 Euro/lună** pentru ţările din regiunile 1-12;
* **600 Euro/lună** pentru ţările[[5]](#footnote-5) din regiunile 13-14.

**Contribuţia la cheltuielile de transport (doar pentru regiunile 1-12):**

Grantul pentru transport (contribuția la costurile de călătorie dus-întors) reprezintă o sumă forfetară, calculată conform calculatorului de distanțe al Comisiei Europene.

Dacă beneficiarul de mobilitate solicită finanțare pentru transport, iar mijlocul de transport nu se încadrează în categoria „green travel”[[6]](#footnote-6), grantul de transport se calculează în funcție de distanța de deplasare conform tabelului de mai jos.

Dacă mijlocul de transport ales se încadrează în categoria „green travel” și beneficiarul de mobilitate solicită finanțare pentru transport, se acordă suma de transport pentru categoria „**Green travel**”.

| **Distanța de deplasare** | **Transport standard** | **Transport „Green travel”** |
| --- | --- | --- |
| **Între 10 și 99 KM** | **23 EUR** |  |
| **Între 100 și 499 KM** | **180 EUR** | **210 EUR** |
| **Între 500 și 1999 KM** | **275 EUR** | **320 EUR** |
| **Între 2000 si 2999 KM** | **360 EUR** | **410 EUR** |
| **Între 3000 și 3999 KM** | **530 EUR** | **610 EUR** |
| **Între 4000 și 7999 KM** | **820 EUR** |  |
| **8000 KM sau mai mult** | **1500 EUR** |  |

Grantul pentru transport poate fi de zero (0) Euro.

**Suplimentarea bursei Erasmus:**

* **pentru participanţii cu oportunități reduse**[[7]](#footnote-7), bursa se suplimentează cu **250 Euro/lună**;
* **cu cuantumul aferent a maximum 4 zile de sprijin individual suplimentar** (în afara perioadei de mobilitate), dacă este cazul, pentru efectuarea călătoriei dus-întors, pentru studenții care optează pentru utilizarea unui mijloc de transport din categoria **„green travel”**;
* **pentru studenţii care efectuează mobilităţi finanțate prin dimensiunea internaţională a proiectelor anuale KA131-HED**, care nu primesc sprijin separat (grant) pentru transport şi care utilizează mijloace de transport din categoria **„green travel”** pentru efectuarea deplasării, aceştia vor primi o singură contribuţie de **50 Euro** ca sumă suplimentară (top-up) pentru sprijin individual, dacă este cazul;
* cu sumele acordate pe principiul costurilor reale, pentru **participanții cu nevoi speciale**, a căror condiție fizică, mentală sau de sănătate este de așa natură încât participarea la mobilitate nu este posibilă fără sprijin suplimentar, care necesită efectuarea unei vizite pregătitoare în vederea participării la mobilitate, precum și în cazul în care necesită însoțitor pe durata mobilității.

**Pentru informații suplimentare se recomandă:**

* + Participarea la întâlnirile informative pre și post selecție, organizate atât la nivel central, cât și la nivel de facultate;
  + Contactarea **coordonatorului Erasmus pentru mobilități de studiu,** dna/dl **Daniela Larion, danielalarion**@yahoo.co.uk, tel. 0232-201485 sau la Biroul/Sala/Laboratorul 637 în timpul programului de consultații miercuri , 10.00 – 12.00. (informații despre **procedura de selecție, eligibilitate, dosarul de candidatură**);
  + Contactarea Biroului Erasmus+ din cadrul Serviciului Relații Internaționale, Rectorat – dna. Otilia MATEI, [otilia.matei@uaic.ro](mailto:otilia.matei@uaic.ro), tel. 0232-201021 (informații despre **dosarul de candidatură, eligibilitate, formalități deplasare, contract financiar, documente post-stagiu etc.**).

**ANEXA 1**

**Țările terțe care nu sunt asociate la Programul Erasmus+**

|  |  |
| --- | --- |
| **Regiunea 1**  Balcanii de Vest | Albania, Bosnia și Herțegovina, Kosovo, Muntenegru |
| **Regiunea 2**  Vecinătatea estică | Armenia, Azerbaidjan, Belarus, Georgia, Moldova, teritoriul Ucrainei, astfel cum este recunoscut de dreptul internațional |
| **Regiunea 3**  Țările submediteraneene | Algeria, Egipt, Israel, Iordania, Liban, Libia, Maroc, Palestina, Siria, Tunisia |
| **Regiunea 4**  Federația Rusă | Teritoriul Rusiei, astfel cum este recunoscut de dreptul internațional |
| **Regiunea 5**  Asia | Bangladesh, Bhutan, Cambodgia, China, Republica Populară Democrată Coreea, India, Indonezia, Laos, Malaysia, Maldive, Mongolia, Myanmar, Nepal, Pakistan, Filipine, Sri Lanka, Thailanda și Vietnam  Țări cu venituri ridicate: Brunei, Hong Kong, Japonia, Coreea, Macao, Singapore și Taiwan |
| **Regiunea 6**  Asia Centrală | Afganistan, Kazahstan, Kârgâzstan, Tadjikistan, Turkmenistan, Uzbekistan |
| **Regiunea 7**  Orientul Mijlociu | Iran, Irak, Yemen  Țări cu venituri ridicate: Bahrain, Kuweit, Oman, Qatar, Arabia Saudită, Emiratele Arabe Unite |
| **Regiunea 8**  Zona Pacificului | Insulele Cook, Fiji, Kiribati, Insulele Marshall, Micronezia, Nauru, Niue, Palau, Papua-Noua Guinee, Samoa, Insulele Solomon, Timorul de Est, Tonga, Tuvalu, Vanuatu  Țări cu venituri ridicate: Australia, Noua Zeelandă |
| **Regiunea 9**  Africa Subsahariană | Angola, Benin, Botswana, Burkina Faso, Burundi, Camerun, Cabo Verde, Republica Centrafricană, Ciad, Comore, Congo, Republica Democratică Congo, Coasta de Fildeș, Djibouti, Guineea Ecuatorială, Eritreea, Eswatini, Etiopia, Gabon, Gambia, Ghana, Guineea, Guineea Bissau, Kenya, Lesotho, Liberia, Madagascar, Malawi, Mali, Mauritania, Mauritius, Mozambic, Namibia, Niger, Nigeria, Rwanda, São Tomé și Principe, Senegal, Seychelles, Sierra Leone, Somalia, Africa de Sud, Sudanul de Sud, Sudan, Tanzania, Togo, Uganda, Zambia, Zimbabwe |
| **Regiunea 10**  America Latină | Argentina, Bolivia, Brazilia, Chile, Columbia, Costa Rica, Ecuador, El Salvador, Guatemala, Honduras, Mexic, Nicaragua, Panama, Paraguay, Peru, Uruguay și Venezuela |
| **Regiunea 11**  Caraibi | Antigua și Barbuda, Bahamas, Barbados, Belize, Cuba, Dominica, Republica Dominicană, Grenada, Guyana, Haiti, Jamaica, Saint Kitts și Nevis, Saint Lucia, Saint Vincent și Grenadinele, Suriname și Trinidad și Tobago |
| **Regiunea 12**  SUA și Canada | Statele Unite ale Americii, Canada |
| **Regiunea 13** | Andorra, Monaco, San Marino, Statul Cetății Vaticanului |
| **Regiunea 14** | Insulele Feroe, Elveția, Regatul Unit |

1. Țări terțe care nu sunt asociate la Program - statele care nu participă integral în cadrul Programului Erasmus+, dar care pot lua parte (în calitate de parteneri sau de solicitanți) la anumite acțiuni ale Programului. [↑](#footnote-ref-1)
2. Lista regiunilor şi a ţărilor terțe care nu sunt asociate la Program este inclusă în Anexa 1 şi este în conformitate cu Ghidul anual al Programului Erasmus+, secţiunea Ţări eligibile.

   Țările terțe care nu sunt asociate la Program pentru care s-a primit finanţare pentru proiectele Erasmus+ KA171-HED sunt menționate în contractele de finanțare anuale încheiate între Universitatea “Alexandru Ioan Cuza” din Iași (UAIC) și Agenția Națională pentru Programe Comunitare în Domeniul Educației și Formării Profesionale (ANPCDEFP), în conformitate cu Ghidul anual al Programului Erasmus+. [↑](#footnote-ref-2)
3. Perioada mobilității se calculează conform regulilor Programului Erasmus+ stabilite de Comisia Europeană, care precizează că o lună de mobilitate Erasmus+ are 30 de zile, indiferent de numărul de zile calendaristice (28, 29, 30 sau 31 zile) ale lunii respective. [↑](#footnote-ref-3)
4. Dacă nu aveți deja un atestat de limbă, câteva posibilități pentru susținerea unui test în Iași sunt:

   * Institutul Cultural Francez Iași, Bd. Carol I, nr. 26 (franceză);
   * Centrul Cultural German Iași, Str. Lascăr Catargi, nr.38 (germană);
   * Centrul Cultural al Americii Latine şi Caraibelor Iaşi, Corp O – Universitatea Alexandru Ioan Cuza (spaniolă);
   * Centrul de Limbi Străine al Facultății de Litere;
   * EuroEd Iași, Str Florilor, nr. 1C (engleză, franceză, italiană, spaniolă).

   [↑](#footnote-ref-4)
5. Conform Ghidului Erasmus+, ţările din regiunile 13 şi 14 sunt: Andorra, Monaco, San Marino, Statul Cetăţii Vaticanului, Insulele Feroe, Elveţia, Regatul Unit al Marii Britanii. [↑](#footnote-ref-5)
6. Green travel – transport cu mijloace prietenoase cu mediul (autobuz, tren, mașină personală în regim de carpooling). [↑](#footnote-ref-6)
7. Participanţi cu oportunități reduse - cei care beneficiază de bursă socială sau se califică pentru a beneficia conform Ordinului MEN 3392/2017 - Art. 6, paragraful 2, cei de etnie romă sau cei cu statut de refugiat. Dosarele de bursă socială se depun la Secretariatul facultății conform calendarului stabilit la începutul anului academic. Pentru lista completă a documentelor necesare la dosarul pentru bursa socială, accesați website-ul facultății la următorul link: www.............................................. [↑](#footnote-ref-7)